VGI ไตรมาส 2/66 พลิกกำไร 67 ลบ. รับรายได้ขาย-บริการพุ่ง
VGI ไตรมาส 2/66 พลิกกำไร 67 ลบ. จากปีก่อนขาดทุน 9.37 ลบ. รับรายได้ขาย-บริการพุ่ง ส่วนงวด 9 เดือนกำไรโต 100 เท่า แตะ 93 ลบ. จากปีก่อนกำไร 0.68 ลบ.
VGI ไตรมาส 2/66 พลิกกำไร 67 ลบ. จากปีก่อนขาดทุน 9.37 ลบ. รับรายได้ขาย-บริการพุ่ง ส่วนงวด 9 เดือนกำไรโต 100 เท่า
11 พ.ย. 2565

บริษัท วีจีไอ จำกัด (มหาชน) หรือ VGI รายงานผลการดำเนินงานงวดไตรมาส 2 ปี 66/65 สิ้นสุดวันที่ 30 ก.ย.65 ดังนี้

ทั้งนี้เป็นผลมาจากบริษัทฯ มีรายได้ 1,225 ล้านบาท เพิ่มขึ้น 32.7% เมื่อเทียบจากช่วงเดียวกันของปีก่อน โดยได้รับแรงสนับสนุนจากการเติบโตของเศรษฐกิจ รวมถึงการฟื้นตัวของทุกๆ หน่วยธุรกิจ
โดยในไตรมาส 2 ปี 65/66 บริษัทฯ ได้ควบรวมผลการดำเนินงานของบริษัท เนชั่น อินเตอร์เนชั่นแนล เอ็ดดูเทนเมนท์ จํากัด (มหาชน) หรือ NINE ภายหลังจากการเข้าลงทุน 60% เมื่อวันที่ 22 มิถุนายน 2565 โดยรายได้ของ NINE มาจาก 3 ธุรกิจ ได้แก่ 1) ธุรกิจให้เช่าพื้นที่การค่าบนสถานีรถไฟฟ้าบีทีเอส 2) ธุรกิจค้าปลีก ภายใต้แบรนด์ Turtle และ 3) ธุรกิจสิงพิมพ์ ซึ่งเป็นธุรกิจดั้งเดิมของ NINE โดยผลการ ดําเนินงานของธุรกิจให้เช่าพื้นที่การค่าถูกบันทึกอยู่ภายใต้หน่วยธุรกิจสื่อโฆษณานอกบ้านของ VGI ขณะที่ผลการดำเนินงานของธุรกิจค้าปลีกและธุรกิจสิ่งพิมพ์ถูกบันทึกอยู่ภายใต้ธุรกิจการจัดจำหน่าย
รวมทั้งมีรายได้จากการบริการและการขายเพิ่มขึ้น 32.7% เมื่อเทียบจากปีก่อนมาเป็น 1,225 ล้านบาท โดยมีสัดส่วนรายได้ของธุรกิจสื่อโฆษณานอกบ้านที่ 35.6% ธุรกิจบริการด้านดิจิทัลที่ 31.1% และธุรกิจการจัดจําหน่ายที่ 33.3% รายได้ของธุรกิจสื่อโฆษณานอกบ้านอยู่ที่ 436 ล้านบาท เพิ่มขึ้น 48.4% เมื่อเทียบจากช่วงเดียวกันของปีก่อนจาก 294 ล้านบาท โดยมีสาเหตุหลักมาจากการเพิ่มขึ้นของจำนวนผู้โดยสารรถไฟฟ้าบีทีเอส และรายได้จากการขายส่อืโฆษณาประเภทสตรีทเฟอร์นิเจอร์
ธุรกิจบริการด้านดิจิทัลมีรายได้อยู่ที่ 381 ล้านบาท เพิ่มขึ้น 40% เมื่อเทียบจากช่วงเดียวกันของปีก่อน โดยมีสาเหตุหลักมาจากการเติบโตของรายได้ lead generation และค่าคอมมิชชั่น ในธุรกิจประกันภัย รวมถึงมีรายได้เพิ่มขึ้นจากการบริหารโครงการรภายใต้กลุ่มแรบบิท
ธุรกิจการจัดจำหน่ายมีรายได้อยู่ที่ 408 ล้านบาท เพิ่มขึ้น 14.1% เมื่อเทียบจากช่วงเดียวกันของปีก่อน จากยอดขายที่เพิ่มขึ้นของบริษัท แฟนสลิ้งค์ คอมมูนิเคชั่น จํากัด รวมถึงการควบรวมผลการดําเนินงานของ NINE